title: Kommissionens gennemførelsesforordning (EU) nr. 920/2013 af 24. september 2013 om udpegelse og overvågning af bemyndigede organer i henhold til Rådets direktiv 90/385/EØF om aktivt, implantabelt medicinsk udstyr og Rådets direktiv 93/42/EØF om medicinsk udstyr  EØS-relevant tekst

text:
                  25.9.2013

                  DA

                  Den Europæiske Unions Tidende

                  L 253/8

         KOMMISSIONENS GENNEMFØRELSESFORORDNING (EU) Nr. 920/2013
         af 24. september 2013
         om udpegelse og overvågning af bemyndigede organer i henhold til Rådets direktiv 90/385/EØF om aktivt, implantabelt medicinsk udstyr og Rådets direktiv 93/42/EØF om medicinsk udstyr
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 90/385/EØF af 20. juni 1990 om indbyrdes tilnærmelse af medlemsstaternes lovgivning om aktivt, implantabelt medicinsk udstyr (1), særlig artikel 11, stk. 2,
         under henvisning til Rådets direktiv 93/42/EØF af 14. juni 1993 om medicinsk udstyr (2), særlig artikel 16, stk. 2, og
         ud fra følgende betragtninger:

                     (1)

                     I takt med den tekniske udvikling er udstyr og produktionsmetoder blevet mere komplekse, hvilket stiller nye krav til de bemyndigede organers overensstemmelsesvurdering. Som følge af denne udvikling er der forskelle i de bemyndigede organers kompetenceniveau og grad af stringens. For at sikre et velfungerende indre marked er det derfor nødvendigt at fastlægge en fælles fortolkning af de vigtigste elementer i kriterierne for udpegelse af bemyndigede organer, jf. direktiv 90/385/EØF og direktiv 93/42/EØF.

                     (2)

                     En fælles fortolkning af kriterierne for udpegelse i henhold til nærværende forordning er ikke nok til at sikre en konsekvent anvendelse af disse kriterier. Der anvendes forskellige vurderingsmetoder i medlemsstaterne. Der er en tendens til, at vurderingsmetoderne bliver mere og mere forskellige, hvilket skyldes, at overensstemmelsesvurderingsorganernes arbejde som allerede nævnt er blevet mere komplekst. Der opstår desuden mange ad hoc-spørgsmål i den daglige udpegelsespraksis i forbindelse med ny teknologi og nye produkter. Det er af disse grunde nødvendigt at fastsætte proceduremæssige forpligtelser, som sikrer en konstant dialog mellem medlemsstaterne om deres almindelige praksis og om ad hoc-spørgsmål. Dette vil synliggøre forskellene i de metoder, der anvendes til at vurdere overensstemmelsesvurderingsorganerne, og i fortolkningen af kriterierne for deres udpegelse, jf. direktiv 90/385/EØF og direktiv 93/42/EØF. Dermed vil der kunne udvikles en fælles fortolkning af vurderingsmetoderne, navnlig hvad angår ny teknologi og nyt udstyr.

                     (3)

                     For at sikre en fælles tilgang fra de udpegende myndigheders side og neutrale konkurrencebetingelser bør disse myndigheder basere deres beslutninger på et fælles sæt dokumenter, der danner grundlag for verifikation af kriterierne for udpegelse, jf. direktiv 90/385/EØF og direktiv 93/42/EØF.

                     (4)

                     Eftersom overensstemmelsesvurderingsorganernes arbejde bliver mere og mere komplekst og for at fremme en fælles anvendelse af de kriterier, der er fastlagt for deres udpegelse, bør disse organer derfor vurderes af assessorteams, der repræsenterer den viden og erfaring, der findes i de forskellige medlemsstater og i Kommissionen. For at lette sådanne vurderinger bør visse væsentlige dokumenter være til rådighed for dem, der deltager i disse aktiviteter. Udpegende myndigheder fra andre medlemsstater end den medlemsstat, hvor overensstemmelsesvurderingsorganet er etableret, bør have mulighed for at gennemgå den dokumentation, der vedrører vurderingen, og for at fremsætte bemærkninger til planlagte udpegelser, hvis de ønsker det. Det er nødvendigt at have adgang til disse dokumenter for at kunne identificere svagheder ved de ansøgende overensstemmelsesvurderingsorganer samt forskelle i medlemsstaternes vurderingsmetoder og i deres fortolkning af kriterierne for udpegelse, jf. direktiv 90/385/EØF og direktiv 93/42/EØF.

                     (5)

                     For at sikre, at den fælles fortolkning af de fastlagte kriterier finder tilsvarende anvendelse på udvidelser af anvendelsesområdet, som ofte afspejler ny teknologi eller nye produkttyper, og forlængelse af bemyndigede organers udpegelse, bør proceduren for udpegelse af overensstemmelsesvurderingsorganer ligeledes følges i disse situationer.

                     (6)

                     Det er i stigende grad nødvendigt, at de udpegende organer kontrollerer og overvåger de bemyndigede organer, i og med at den tekniske udvikling har øget risikoen for, at de bemyndigede organer ikke besidder den nødvendige kompetence med hensyn til ny teknologi eller nyt udstyr, som er omfattet af rammerne for deres udpegelse. Idet den tekniske udvikling forkorter produktcyklusserne, og da intervallerne for tilsyn i form af vurderinger på stedet og for overvågning varierer mellem de udpegende myndigheder, bør der fastlægges mindstekrav med hensyn til tilsynet med og overvågningen af de bemyndigede organer, og der bør tilrettelægges vurderinger på stedet, der er uanmeldte eller anmeldt med kort varsel.

                     (7)

                     Hvis der på trods af de foranstaltninger, der er truffet for at sikre, at medlemsstaterne anvender og følger op på kravene på en ensartet måde, hersker tvivl om et bemyndiget organs kompetence, bør Kommissionen have mulighed for at undersøge individuelle sager. Der er kommet et skærpet behov for undersøgelser iværksat af Kommissionen, idet den tekniske udvikling har øget risikoen for, at bemyndigede organer ikke besidder den nødvendige kompetence med hensyn til ny teknologi eller nye produkter, som er omfattet af rammerne for deres udpegelse.

                     (8)

                     For at øge gennemsigtigheden og den gensidige tillid og for yderligere at ensrette og udvikle udpegelses-, udvidelses- og forlængelsesprocedurerne, først og fremmest med henblik på nye fortolkningsspørgsmål vedrørende ny teknologi og nyt udstyr, bør medlemsstater samarbejde med hinanden og med Kommissionen. De bør rådføre sig med hinanden og med Kommissionen om spørgsmål af almen relevans for gennemførelsen af denne forordning og informere hinanden og Kommissionen om deres standardtjekliste for vurderinger, som udgør basis for deres vurderingspraksis.

                     (9)

                     Den øgede kompleksitet af de opgaver, der vedrører udpegelsen af overensstemmelsesvurderingsorganer, og som skyldes den stigende kompleksitet af disse organers arbejde, kræver betydelige ressourcer. Derfor bør der stilles krav til medlemsstaterne om, at de skal råde over et minimumsantal af kompetente medarbejdere, som kan og må varetage deres opgaver på en uafhængig måde.

                     (10)

                     Udpegende myndigheder, som ikke har ansvaret for markedstilsyn med og overvågning af medicinsk udstyr, er ikke nødvendigvis vidende om de mangler i de bemyndigede organers arbejde, som de kompetente myndigheder opdager i forbindelse med deres produktkontrol. Endvidere har de udpegende myndigheder ikke nødvendigvis al den produktrelaterede viden, der undertiden er nødvendig for at vurdere, om de bemyndigede organer har udført deres arbejde korrekt. Derfor bør de udpegende myndigheder rådføre sig med de kompetente myndigheder.

                     (11)

                     Hvis udpegelsen er baseret på akkreditering som omhandlet i Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter og om ophævelse af Rådets forordning (EØF) nr. 339/93 (3), bør akkrediteringsorganerne på den ene side og de udpegende og kompetente myndigheder på den anden side udveksle oplysninger, som er relevante for vurderingen af de bemyndigede organer, for at sikre en gennemsigtig og sammenhængende anvendelse af de kriterier, der er fastsat i bilag 8 til direktiv 90/385/EØF og bilag XI til direktiv 93/42/EØF. Der har vist sig at være et særligt stort behov for udveksling af oplysninger, når det gælder overensstemmelsesvurderingsorganernes praksis med hensyn til ny teknologi og nyt udstyr og deres evne til at dække denne teknologi og dette udstyr og dermed opfylde kriterierne for udpegelse, jf. direktiv 90/385/EØF og direktiv 93/42/EØF.

                     (12)

                     Der bør fastlægges en indfasningsperiode for at give de udpegende myndigheder tid til at opbygge de nødvendige ekstra ressourcer og tilpasse deres procedurer.

                     (13)

                     Den komplekse tekniske og produktionsmæssige udvikling har fået nogle bemyndigede organer til at outsource dele af deres vurdering. Det er derfor nødvendigt at fastsætte grænser og fastslå, under hvilke betingelser dette kan finde sted. Bemyndigede organer bør have kontrol over deres underentreprenører og dattervirksomheder. De skal tildeles tilstrækkelige ressourcer, herunder et fuldt ud kvalificeret personale, så de kan foretage deres egne vurderinger eller gennemgå de vurderinger, som eksterne eksperter har foretaget.

                     (14)

                     For at sikre, at de bemyndigede organers beslutninger ikke påvirkes af ikke-legitime omstændigheder, bør organernes opbygning og aktiviteter sikre fuldstændig upartiskhed. For at organerne kan varetage deres opgaver på en sammenhængende og systematisk måde, bør de råde over et tilfredsstillende kvalitetsstyringssystem, herunder bestemmelser om tavshedspligt. For at give de bemyndigede organer mulighed for at udføre deres arbejde korrekt bør personalets videns- og kompetenceniveau til enhver tid være sikret.

                     (15)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 6, stk. 2, i direktiv 90/385/EØF —

               VEDTAGET DENNE FORORDNING:

            Artikel 1
            Definitioner
            I denne forordning forstås ved:
            a)   »udstyr«: aktivt, implantabelt medicinsk udstyr som defineret i artikel 1, stk. 2, litra c), i direktiv 90/385/EØF eller medicinsk udstyr og tilbehør hertil som defineret i artikel 1, stk. 2, i direktiv 93/42/EØF
            b)   »overensstemmelsesvurderingsorgan«: et organ, der udfører kalibrerings-, afprøvnings-, certificerings- og inspektionsopgaver i henhold til artikel R1, nr. 13), i bilag I i Europa-Parlamentets og Rådets afgørelse nr. 768/2008/EF (4)

            c)   »bemyndiget organ«: et overensstemmelsesvurderingsorgan, som er bemyndiget af en medlemsstat i overensstemmelse med artikel 11 i direktiv 90/385/EØF eller artikel 16 i direktiv 93/42/EØF
            d)   »akkrediteringsorgan«: det eneste organ i en medlemsstat med statslig bemyndigelse til at foretage akkreditering som fastsat i artikel 2, nr. 10), i Europa-Parlamentets og Rådets forordning (EF) nr. 765/2008
            e)   »udpegende myndighed«: de(n) myndighed(er), som af en medlemsstat er blevet betroet at vurdere, udpege, bemyndige og overvåge bemyndigede organer i henhold til direktiv 90/385/EØF eller direktiv 93/42/EØF
            f)   »kompetent myndighed«: myndighed(er) med ansvar for markedstilsynet med og/eller overvågningen af udstyr
            g)   »vurdering på stedet«: den udpegende myndigheds kontrolbesøg hos organet eller en af dets underentreprenører eller dattervirksomheder
            h)   »vurdering på stedet med henblik på tilsyn«: en periodisk rutinemæssig vurdering på stedet, som hverken er den vurdering på stedet, som foretages i forbindelse med den første udpegelse, eller den vurdering på stedet, som foretages i forbindelse med forlængelse af udpegelsen
            i)   »observeret audit«: en udpegende myndigheds vurdering af den præstation, som det bemyndigede organs auditteams yder hos organets klient
            j)   »funktioner«: de opgaver, der skal udføres af organets personale og eksterne eksperter, nemlig: audit af kvalitetsstyringssystemerne, produktrelateret gennemgang af den tekniske dokumentation, gennemgang af kliniske evalueringer og undersøgelser, udstyrsafprøvning og for hvert af ovennævnte emner den endelige evaluering og beslutningstagning herom
            k)   »underentreprise«: overdragelse af opgaver til en af følgende:

                        i)

                        en juridisk person

                        ii)

                        en fysisk person, der yderligere videredelegerer disse opgaver eller dele heraf

                        iii)

                        flere fysiske eller juridiske personer, som i fællesskab udfører disse opgaver.

            Artikel 2
            Fortolkning af udpegelseskriterierne
            De kriterier, der er fastsat i bilag 8 til direktiv 90/385/EØF eller i bilag XI til direktiv 93/42/EØF, finder anvendelse som fastlagt i bilag I.

            Artikel 3
            Procedure for udpegelse af bemyndigede organer

               1.   Ved ansøgning om udpegelse som bemyndiget organ skal et overensstemmelsesvurderingsorgan anvende ansøgningsskemaet i bilag II. Hvis overensstemmelsesvurderingsorganet indgiver ansøgningen og de dokumenter, der vedlægges ansøgningen, i papirformat, skal det ligeledes indsende en elektronisk kopi af ansøgningen og bilagene hertil.
               I ansøgningen specificeres overensstemmelsesvurderingsaktiviteterne, overensstemmelsesvurderingsprocedurerne, og inden for hvilke kompetenceområder overensstemmelsesvurderingsorganet ønsker at blive bemyndiget, sidstnævnte ved at anføre de koder, der anvendes i informationssystemet »New Approach Notified and Designated Organisations« (5), og underopdelinger af disse områder.

               2.   Den udpegende myndighed i den medlemsstat, hvor overensstemmelsesvurderingsorganet er etableret, skal vurdere organet i overensstemmelse med en vurderingstjekliste, som mindst omfatter de emner, der er nævnt i bilag II. Vurderingen skal omfatte en vurdering på stedet.
               Repræsentanter for udpegende myndigheder fra to andre medlemsstater skal i koordination med den udpegende myndighed i den medlemsstat, hvor overensstemmelsesvurderingsorganet er etableret, og sammen med en repræsentant for Kommissionen deltage i vurderingen af overensstemmelsesvurderingsorganet, herunder vurderingen på stedet. Den udpegende myndighed i den medlemsstat, hvor overensstemmelsesvurderingsorganet er etableret, skal give disse repræsentanter rettidig adgang til de dokumenter, der er nødvendige for at vurdere overensstemmelsesvurderingsorganet. Senest 45 dage efter vurderingen på stedet skal de udarbejde en rapport, der som minimum skal indeholde et sammendrag af identificerede manglende overensstemmelser med de kriterier, der er fastsat i bilag I, og en anbefaling vedrørende udpegelsen af det bemyndigede organ.

               3.   Medlemsstaterne skal stille et antal assessorer til rådighed for Kommissionen i forbindelse med hver vurdering.

               4.   Den udpegende myndighed i den medlemsstat, hvor overensstemmelsesvurderingsorganet er etableret, skal i et datalagringssystem, som forvaltes af Kommissionen, uploade vurderingsrapporten, som er udarbejdet af de i stk. 2 nævnte repræsentanter, sin egen vurderingsrapport og en rapport om vurderingen på stedet, hvis en sådan ikke er indeholdt i vurderingsrapporten.

               5.   De udpegende myndigheder i alle de andre medlemsstater skal underrettes om ansøgningen og kan anmode om at få adgang til visse eller alle de dokumenter, der er nævnt i stk. 4. Disse myndigheder og Kommissionen kan gennemgå alle de dokumenter, der er nævnt i stk. 4, og de kan stille spørgsmål eller udtrykke betænkeligheder og kan udbede sig yderligere dokumentation senest en måned efter den sidste upload af et af disse dokumenter. Inden for samme tidsrum kan de anmode om en udveksling af synspunkter om ansøgningen, som Kommissionen tilrettelægger.

               6.   Den udpegende myndighed i den medlemsstat, hvor overensstemmelsesvurderingsorganet er etableret, skal svare på spørgsmål, betænkeligheder og anmodninger om yderligere dokumentation senest fire uger efter modtagelsen heraf.
               De udpegende myndigheder i de andre medlemsstater eller Kommissionen kan enkeltvis eller sammen rette henstillinger til den udpegende myndighed i den medlemsstat, hvor overensstemmelsesvurderingsorganet er etableret, senest fire uger efter modtagelsen af svaret. Den udpegende myndighed skal tage hensyn til henstillingerne, når den træffer beslutning om udpegelsen af overensstemmelsesvurderingsorganet. Hvis den ikke følger henstillingerne, skal den give en begrundelse herfor senest to uger efter sin beslutning.

               7.   Medlemsstaten skal underrette Kommissionen om sin beslutning om udpegelse af et overensstemmelsesvurderingsorgan ved hjælp af informationssystemet »New Approach Notified and Designated Organisations«.
               Udpegelsen er gyldig i højst fem år.

            Artikel 4
            Udvidelse og forlængelse af udpegelsen

               1.   Rammerne for det bemyndigede organs udpegelse kan udvides i overensstemmelse med artikel 3.

               2.   En udpegelse til bemyndiget organ kan forlænges i overensstemmelse med artikel 3, før udløbet af den tidligere udpegelses gyldighedsperiode.

               3.   Ved anvendelsen af stk. 2 skal proceduren i artikel 3, stk. 2, i givet fald omfatte en observeret audit.

               4.   Udvidelses- og forlængelsesprocedurer kan kombineres.

               5.   Bemyndigede organer, der allerede er udpeget, før denne forordning træder i kraft, og hvis udpegelse ikke er omfattet af en eksplicit gyldighedsperiode eller har en gyldighedsperiode på over 5 år, skal underkastes en forlængelsesprocedure senest 3 år efter denne forordnings ikrafttrædelse.

            Artikel 5
            Tilsyn og overvågning

               1.   Med henblik på tilsyn skal den udpegende myndighed i den medlemsstat, hvor det bemyndigede organ er etableret, vurdere et passende antal af det bemyndigede organs gennemgange af fabrikantens kliniske evalueringer samt et passende antal gennemgange af dokumenter, gennemføre tilsyn i form af vurderinger på stedet og foretage observerede audits med følgende intervaller:

                           a)

                           mindst hver 12. måned for så vidt angår bemyndigede organer med over 100 klienter

                           b)

                           mindst hver 18. måned for så vidt angår alle andre bemyndigede organer.

                     Den udpegende myndighed skal navnlig undersøge ændringer, der er sket siden den sidste vurdering, og det arbejde, som det bemyndigede organ har udført siden denne vurdering.

               2.   Tilsyn og overvågning, der foretages af den udpegende myndighed, skal i passende omfang omfatte dattervirksomheder.

               3.   Den udpegende myndighed i den medlemsstat, hvor det bemyndigede organ er etableret, skal løbende overvåge dette organ for at sikre, at det til stadighed opfylder de gældende krav. Denne myndighed skal sørge for systematisk opfølgning af klager, markedsovervågningsrapporter og andre oplysninger, herunder fra andre medlemsstater, som kan indikere, at et bemyndiget organ ikke har opfyldt sine forpligtelser, eller at det ikke følger almindelig eller god praksis.
               Ud over vurderinger på stedet med henblik på tilsyn eller forlængelse skal den udpegende myndighed i den medlemsstat, hvor det bemyndigede organ er etableret, iværksætte vurderinger på stedet, der er uanmeldte eller anmeldt med kort varsel, hvis disse vurderinger på stedet er nødvendige for at kontrollere overensstemmelse.

            Artikel 6
            Undersøgelse af et bemyndigede organs kompetence

               1.   Kommissionen kan undersøge alle sager vedrørende et bemyndiget organs kompetence eller opfyldelsen af de krav og det ansvar, som et bemyndiget organ er underlagt i henhold til direktiv 90/385/EØF og direktiv 93/42/EØF.

               2.   Undersøgelserne starter med en høring af den udpegende myndighed i den medlemsstat, hvor det bemyndigede organ er etableret. På anmodning forelægger den udpegende myndighed inden for fire uger alle relevante oplysninger vedrørende det pågældende bemyndigede organ for Kommissionen.

               3.   Kommissionen sikrer, at alle følsomme oplysninger, som den indhenter som led i sine undersøgelser, behandles fortroligt.

               4.   Hvis det bemyndigede organ ikke længere opfylder kravene til sin udpegelse, informerer Kommissionen den medlemsstat, hvor organet er etableret, herom, og den kan anmode medlemsstaten om at træffe de nødvendige korrigerende foranstaltninger.

            Artikel 7
            Erfaringsudveksling vedrørende udpegelse og overvågning af overensstemmelsesvurderingsorganer

               1.   De udpegende myndigheder rådfører sig med hinanden og med Kommissionen om spørgsmål af almen relevans for gennemførelsen af denne forordning og fortolkningen af de bestemmelser i direktiv 90/385/EØF og i direktiv 93/42/EØF, der vedrører overensstemmelsesvurderingsorganer.

               2.   Senest den 31. december 2013 meddeler de udpegende myndigheder hinanden og Kommissionen den i overensstemmelse med artikel 3, stk. 2, anvendte standardtjekliste for vurdering og derefter ændringer af den pågældende tjekliste.

               3.   Hvis de i artikel 3, stk. 4, nævnte vurderingsrapporter viser, at der er forskel på de udpegende myndigheders almindelige praksis, kan medlemsstaterne eller Kommissionen foranledige en udveksling af synspunkter, som tilrettelægges af Kommissionen.

            Artikel 8
            De udpegende myndigheders virksomhed

               1.   De udpegende myndigheder skal råde over et tilstrækkeligt antal kompetente medarbejdere, således at de kan udføre deres opgaver behørigt. Disse myndigheder skal være oprettet, organiseret og arbejde på en sådan måde, at der i deres arbejde sikres objektivitet og uvildighed, og at der ikke opstår interessekonflikter med overensstemmelsesvurderingsorganer. De udpegende myndigheder skal være organiseret på en sådan måde, at alle beslutninger om notifikation af et overensstemmelsesvurderingsorgan ikke træffes af de samme medlemmer af personalet, som foretog vurderingen af det pågældende organ.

               2.   Hvis de udpegende myndigheder ikke har ansvaret for markedstilsynet med og overvågningen af medicinsk udstyr, skal de inddrage de kompetente myndigheder i medlemsstaten i alle de opgaver, der påhviler dem i overensstemmelse med denne forordning. De skal navnlig rådføre sig med de kompetente myndigheder i medlemsstaten, før de træffer beslutninger, og opfordre dem til at medvirke ved alle typer af vurderinger.

            Artikel 9
            Samarbejde med akkrediteringsorganer
            Hvis udpegelsen er baseret på akkreditering som omhandlet i forordning (EF) nr. 765/2008, skal medlemsstaterne sikre, at de kompetente myndigheder holder akkrediteringsorganet, som har akkrediteret et bestemt bemyndiget organ, underrettet om indberetninger af forhold og andre oplysninger, som vedrører anliggender, der er underlagt det bemyndigede organs kontrol, når oplysningerne kan være relevante for vurderingen af det bemyndigede organs præstationer. Medlemsstaterne sikrer, at akkrediteringsorganet med ansvar for akkrediteringen af et bestemt overensstemmelsesvurderingsorgan af den udpegende myndighed i den medlemsstat, hvor overensstemmelsesvurderingsorganet er etableret, holdes underrettet om resultater, der er relevante for akkrediteringen. Akkrediteringsorganet skal underrette den udpegende myndighed i den medlemsstat, hvor overensstemmelsesvurderingsorganet er etableret, om sine resultater.

            Artikel 10
            Ikrafttrædelse og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse på udvidelser af udpegelser fra den 25. december 2013.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. september 2013.

                  På Kommissionens vegne

               José Manuel BARROSO

                  Formand

            (1)  EFT L 189 af 20.7.1990, s. 17.

            (2)  EFT L 169 af 12.7.1993, s. 1.

            (3)  EUT L 218 af 13.8.2008, s. 30.

            (4)  EUT L 218 af 13.8.2008, s. 82.

            (5)  »NANDO«, se http://ec.europa.eu/enterprise/newapproach/nando.

            BILAG I

               Fortolkning af de kriterier, der er fastsat i bilag 8 til direktiv 90/385/EØF og i bilag XI til direktiv 93/42/EØF

                        1.

                        Punkt 1 og 5 i bilag 8 til direktiv 90/385/EØF og i bilag XI til direktiv 93/42/EØF skal fortolkes som omfattende følgende elementer:

                                    1.1.

                                    Overensstemmelsesvurderingsorganet skal være et tredjepartsorgan, der er uafhængigt af fabrikanten af det produkt, i forbindelse med hvilket det udfører overensstemmelsesvurderingsaktiviteter. Overensstemmelsesvurderingsorganet skal ligeledes være uafhængigt af andre erhvervsdrivende, der har en interesse i dette produkt, såvel som af enhver konkurrent til fabrikanten.

                                    1.2.

                                    Overensstemmelsesvurderingsorganet skal være organiseret og arbejde på en sådan måde, at der i dets arbejde sikres uafhængighed, objektivitet og uvildighed. Overensstemmelsesvurderingsorganet skal have etableret procedurer, der effektivt sikrer identifikation, undersøgelse og løsning af alle tilfælde, hvor en interessekonflikt kan opstå, herunder dets personales deltagelse i konsulenttjenester på området for medicinsk udstyr forud for ansættelse hos organet.

                                    1.3.

                                    Overensstemmelsesvurderingsorganet, dets øverste ledelse og det personale, der er ansvarligt for at udføre overensstemmelsesvurderingsopgaverne, må ikke

                                                a)

                                                deltage i aktiviteter, som kan være i strid med deres objektivitet og integritet i forbindelse med de overensstemmelsesvurderingsaktiviteter, de er bemyndiget til at udføre

                                                b)

                                                tilbyde eller levere nogen tjeneste, der kan skade tilliden til deres uafhængighed, upartiskhed og objektivitet. De må navnlig ikke tilbyde eller yde eller have tilbudt eller ydet rådgivningsservice inden for de seneste 3 år til fabrikanten, dennes bemyndigede repræsentant, en leverandør eller en konkurrent med hensyn til EU-krav til konstruktion, fremstilling, markedsføring eller vedligeholdelse af produkter eller processer, der er genstand for vurdering. Dette forhindrer ikke overensstemmelsesvurderingsaktiviteter for ovennævnte fabrikanter og erhvervsdrivende eller generelle uddannelsesaktiviteter i forbindelse med lovgivningen om medicinsk udstyr eller tilknyttede standarder, der ikke er kundespecifikke.

                                    1.4.

                                    Overensstemmelsesvurderingsorganets øverste ledelse og vurderingspersonale skal være uvildige. Aflønningen af et overensstemmelsesvurderingsorgans øverste ledelse og vurderingspersonale må ikke være afhængig af antallet af foretagne vurderinger eller af resultatet af disse vurderinger.

                                    1.5.

                                    Hvis et overensstemmelsesvurderingsorgan er ejet af en offentlig enhed eller institution, skal medlemsstaten sikre og dokumentere overensstemmelsesvurderingsorganets uafhængighed, og at der ikke forekommer interessekonflikter mellem den udpegende myndighed og/eller den kompetente myndighed på den ene side og overensstemmelsesvurderingsorganet på den anden side.

                                    1.6.

                                    Overensstemmelsesvurderingsorganet skal sikre og dokumentere, at dets dattervirksomheders, underentreprenørers eller eventuelle tilknyttede organers aktiviteter ikke påvirker uafhængigheden, uvildigheden og objektiviteten af dets overensstemmelsesvurderingsaktiviteter.

                                    1.7.

                                    Kravene i punkt 1.1 til 1.6 udelukker ikke, at der udveksles tekniske oplysninger og reguleringsmæssige retningslinjer mellem et organ og en fabrikant, der anmoder om en overensstemmelsesvurdering.

                        2.

                        Punkt 2, andet afsnit, i bilag XI til direktiv 93/42/EØF skal fortolkes som omfattende følgende elementer:

                                    2.1.

                                    Underentreprise begrænses til specifikke opgaver. Underentreprise i forbindelse med audit af kvalitetsstyringssystemer eller af den produktrelaterede kontrol som helhed er ikke tilladt. Overensstemmelsesvurderingsorganet skal navnlig selv stå for gennemgangen af eksterne eksperters kvalifikationer og overvågningen af deres præstationer, fordelingen af specifikke overensstemmelsesvurderingsaktiviteter blandt eksperter og den endelige evaluering og beslutningstagning.

                                    2.2.

                                    Hvis et overensstemmelsesvurderingsorgan overdrager særlige opgaver til eller hører eksterne eksperter i forbindelse med overensstemmelsesvurderingen, skal det have retningslinjer for, på hvilke betingelser underentreprisen eller høringen kan finde sted. Enhver underentreprise eller høring af eksterne eksperter skal være veldokumenteret og i henhold til en skriftlig aftale, der blandt andet omfatter tavshedspligt og interessekonflikter.

                                    2.3.

                                    Overensstemmelsesvurderingsorganet fastlægger procedurerne for vurdering og overvågning af alle underentreprenørers og eksterne eksperters kompetencer.

                        3.

                        Punkt 3 og 4 i bilag 8 til direktiv 90/385/EØF og i bilag XI til direktiv 93/42/EØF skal fortolkes som omfattende følgende elementer:

                                    3.1.

                                    Til enhver tid og for hver overensstemmelsesvurderingsprocedure og hver type eller kategori af produkter, som et overensstemmelsesvurderingsorgan er eller ønsker at være bemyndiget til, skal overensstemmelsesvurderingsorganet i sin organisation råde over:

                                                a)

                                                det nødvendige administrative, tekniske, kliniske og videnskabelige personale med teknisk og videnskabelig viden og den nødvendige og relevante erfaring vedrørende medicinsk udstyr og tilhørende teknologier til at udføre overensstemmelsesvurderingsopgaverne, herunder vurderingen af kliniske data

                                                b)

                                                en dokumenteret proces for gennemførelse af de overensstemmelsesvurderingsprocedurer, som det er udpeget til (1), idet der tages hensyn til deres respektive specifikke forhold, herunder retlige forpligtelser til at afholde høringer, med hensyn til de forskellige kategorier af udstyr, som er omfattet af rammerne for notifikationen, således at det sikres, at disse procedurer er gennemsigtige og kan genskabes.

                                    3.2.

                                    Overensstemmelsesvurderingsorganet skal have det nødvendige personale og råde over eller have adgang til alt udstyr og alle faciliteter, der er nødvendige for på fyldestgørende måde at udføre de tekniske og administrative opgaver, der er forbundet med de overensstemmelsesvurderingsaktiviteter, det er bemyndiget til at udføre.

                                    3.3.

                                    Overensstemmelsesvurderingsorganet skal råde over de finansielle ressourcer, der er nødvendige for at gennemføre dets overensstemmelsesvurderingsaktiviteter og dertil knyttede forretningsaktiviteter. Det skal dokumentere og forelægge oplysninger om dets finansielle kapacitet og økonomiske bæredygtighed, idet der tages hensyn til de særlige omstændigheder, der gør sig gældende i en indledende opstartsfase.

                                    3.4.

                                    Overensstemmelsesvurderingsorganet skal have et kvalitetsstyringssystem, og dette system skal være taget i drift.

                                    3.5.

                                    Den viden og erfaring, som kræves af det personale, der er ansvarligt for at udføre overensstemmelsesaktiviteter, skal fortolkes som omfattende følgende:

                                                a)

                                                god videnskabelig, teknisk og faglig uddannelse, navnlig inden for relevante områder inden for medicin, farmaci, ingeniørvidenskab eller andre relevante videnskabelige fagområder, som dækker alle de overensstemmelsesaktiviteter, som organet er eller ønsker at være bemyndiget til

                                                b)

                                                væsentlig relevant erfaring, som dækker alle de overensstemmelsesaktiviteter, som organet er bemyndiget til eller ønsker at være bemyndiget til

                                                c)

                                                et tilfredsstillende kendskab til kravene til de vurderinger, de foretager, og den nødvendige bemyndigelse til at udføre sådanne vurderinger

                                                d)

                                                et tilstrækkeligt kendskab til og forståelse af de relevante bestemmelser i lovgivningen om medicinsk udstyr og de gældende harmoniserede standarder

                                                e)

                                                færdighed i at udarbejde attester, redegørelser og rapporter, der viser, at vurderingerne er udført.

                                    3.6.

                                    Det bemyndigede organ skal fastlægge og dokumentere kvalifikationskriterier og procedurer for udvælgelse og godkendelse af personer, der deltager i overensstemmelsesvurderingsaktiviteter, (viden, erfaring og andre krævede kompetencer), og den krævede uddannelse (grund- og videreuddannelse). Kvalifikationskriterierne skal omfatte de forskellige funktioner i overensstemmelsesvurderingsproceduren (f.eks. audit, produktevaluering/testning, konstruktionsdokumentation/gennemgang af dokumenter, beslutningstagning) samt det udstyr, de teknologier og de områder (f.eks. biokompatibilitet, sterilisering, væv og celler af animalsk oprindelse, klinisk evaluering), som er omfattet af rammerne for udpegelsen.

                                    3.7.

                                    Overensstemmelsesvurderingsorganet skal have indført procedurer, der sikrer, at dets dattervirksomheder følger de samme driftsprocedurer og udviser samme stringens som hovedsædet.

                                    3.8.

                                    Når underentreprenører eller eksterne eksperter benyttes i forbindelse med overensstemmelsesvurderingen, især hvad angår nyt, invasivt og implantabelt medicinsk udstyr eller nye teknologier, skal overensstemmelsesvurderingsorganet råde over passende interne kompetencer på hvert enkelt produktområde, hvor det er udpeget til at lede overensstemmelsesvurderingen, verificere ekspertvurderingernes hensigtsmæssighed og gyldighed og træffe afgørelse om certificering. De krævede interne kompetencer skal omfatte teknologiske, kliniske og auditmæssige aspekter.

                        4.

                        Punkt 6 i bilag 8 til direktiv 90/385/EØF og i bilag XI til direktiv 93/42/EØF skal fortolkes som omfattende følgende elementer:

                                    4.1.

                                    Overensstemmelsesvurderingsorganet skal tegne en passende ansvarsforsikring, som svarer til de overensstemmelsesvurderingsaktiviteter, som det er bemyndiget til, herunder en mulig suspension, begrænsning eller inddragelse af attester, og til den geografiske rækkevidde af dets aktiviteter, medmindre det civilretlige ansvar dækkes af staten på grundlag af nationale retsregler, eller medlemsstaten direkte er ansvarlig for kontrollen.

                        5.

                        Punkt 7 i bilag 8 til direktiv 90/385/EØF og i bilag XI til direktiv 93/42/EØF skal fortolkes som omfattende følgende elementer:

                                    5.1.

                                    Overensstemmelsesvurderingsorganet skal sikre, at alle oplysninger, som det kommer i besiddelse af under udførelsen af overensstemmelsesaktiviteterne, behandles fortroligt af dets personale, udvalg, dattervirksomheder, underentreprenører eller eventuelle tilknyttede organer, medmindre videregivelse af oplysningerne er fastsat ved lov. Med henblik herpå skal det have indført dokumenterede procedurer.

                                    5.2.

                                    Et overensstemmelsesvurderingsorgans personale har tavshedspligt med hensyn til alle oplysninger, det kommer i besiddelse af ved udførelsen af sine opgaver, undtagen over for de udpegende myndigheder og de kompetente myndigheder eller Kommissionen. Ejendomsrettigheder skal beskyttes. Med henblik herpå skal overensstemmelsesvurderingsorganet have indført dokumenterede procedurer.

               (1)  Se bilag II, punkt 41.

            BILAG II

               Ansøgningsskema, der skal indsendes ved ansøgning om udpegelse som bemyndiget organ

            Udpegende myndighed: …
            Det ansøgende overensstemmelsesvurderingsorgans navn: …
            Tidligere navn (hvis relevant): …
            Det bemyndigede organs EU-nummer (hvis relevant): …
            Adresse: …
            …
            …
            …
            Kontaktperson: …
            E-mail: …
            Tlf. …
            Overensstemmelsesvurderingsorganets retlige form: …
            Virksomhedsregistreringsnummer: …
            I virksomhedsregister: …
            …
            …
            Følgende dokumenter vedlægges som bilag. Ved udvidelse eller fornyelse indgives kun nye eller ændrede dokumenter.

                        Emne/spørgsmål

                        Tilsvarende punkt i bilag I

                        Bilagsnummer + henvisning
                        (punkt/side)

                        ORGANISATORISKE OG GENERELLE KRAV

                           Retlig status og organisationsstruktur

                        1

                        Selskabsvedtægter

                        2

                        Udskrift af registrering eller optagelse i virksomhedsregister

                        3

                        Dokumentation for aktiviteterne i den organisation, som overensstemmelsesvurderingsorganet tilhører (eventuelt), og organisationens forbindelse til overensstemmelsesvurderingsorganet

                        4

                        Dokumentation for enheder, som overensstemmelsesvurderingsorganet ejer (eventuelt), enten i eller uden for medlemsstaten, og forbindelsen til disse enheder

                        5

                        Beskrivelse af det juridiske ejerforhold og af den juridiske eller fysiske person, der udøver kontrol over overensstemmelsesvurderingsorganet

                        6

                        Beskrivelse af organisationsstrukturen og den operationelle ledelse af overensstemmelsesvurderingsorganet

                        7

                        Beskrivelse af den øverste ledelses funktioner, ansvar og beføjelser

                        8

                        Liste over alt personale, som har indflydelse på overensstemmelsesvurderingsaktiviteter

                        9

                        Dokumentation for andre tjenester, som overensstemmelsesvurderingsorganet yder (eventuelt), (f.eks. rådgivning vedrørende udstyr, uddannelse osv.)

                        10

                        Dokumentation for akkreditering(er), der er relevant(e) for denne ansøgning

                           Uafhængighed og upartiskhed

                        11

                        Dokumentation for strukturer, retningslinjer og procedurer vedrørende sikring og fremme af principperne om upartiskhed i hele organisationen, hos alt personale og i forbindelse med alle vurderingsaktiviteter, herunder etiske regler eller adfærdskodekser

                        12

                        Beskrivelse af, hvordan overensstemmelsesvurderingsorganet sikrer, at dattervirksomheders, underentreprenørers og eksterne eksperters aktiviteter ikke påvirker dets uafhængighed, upartiskhed eller objektivitet

                        13

                        Dokumentation for, at den øverste ledelse og det personale, der deltager i overensstemmelsesaktiviteter, er upartiske, herunder deres aflønning og bonusser

                        14

                        Dokumentation for interessekonflikter og procedure/form for løsning af potentielle konflikter

                        15

                        Beskrivelse af overensstemmelsesvurderingsorganets uafhængighed af den udpegende myndighed og af den kompetente myndighed, navnlig hvis organet er en offentlig enhed eller institution

                           Fortrolighed

                        16

                        Dokumentation for procedure for tavshedspligt, herunder beskyttelse af ophavsretligt beskyttede data

                           Ansvar

                        17

                        Dokumentation for ansvarsforsikring, bevis for, at ansvarsforsikringen dækker tilfælde, hvor det bemyndigede organ kan være tvunget til at tilbagekalde eller suspendere attester

                           Finansielle ressourcer

                        18

                        Dokumentation for de finansielle ressourcer, der er nødvendige for at gennemføre overensstemmelsesvurderingsaktiviteter og dertil knyttede aktiviteter, herunder de igangværende forpligtelser vedrørende attester, der er udstedt for at påvise det bemyndigede organs fortsatte levedygtighed og overensstemmelse med den række af produkter, der er certificeret

                           Kvalitetsstyringssystem

                        19

                        Kvalitetsmanualer og en liste over relevant dokumentation for indførelse, vedligeholdelse og drift af et kvalitetsstyringssystem, herunder retningslinjer for fordeling af opgaver blandt personalet og personalets ansvarsområder

                        20

                        Dokumentation for procedure(r) for kontrol af dokumenter

                        21

                        Dokumentation for procedure(r) for kontrol af registre

                        22

                        Dokumentation for procedure(r) for gennemgang af ledelsesforhold

                        23

                        Dokumentation for procedure(r) for intern revision

                        24

                        Dokumentation for procedure(r) for korrigerende og forebyggende foranstaltninger

                        25

                        Dokumentation for procedure(r) for klager og appeller

                           Ressourcekrav

                           Generelt

                        26

                        Beskrivelse af egne laboratorier og testfaciliteter

                        27

                        Ansættelseskontrakter og andre aftaler med internt personale, navnlig hvad angår upartiskhed, uafhængighed og interessekonflikter (en model af standardkontrakten vedlægges)

                        28

                        Kontrakter og andre aftaler med underentreprenører og eksterne eksperter, navnlig hvad angår upartiskhed, uafhængighed og interessekonflikter (en model af standardkontrakten vedlægges)

                           Personale: kvalifikationer og godkendelse

                        29

                        En liste over alt fastansat og midlertidigt ansat personale (teknisk, administrativt osv.) med oplysninger om faglige kvalifikationer, tidligere erfaring og typer af ansættelseskontrakter

                        30

                        En liste over alt eksternt personale (f.eks. eksterne eksperter, eksterne revisorer osv.) med oplysninger om faglige kvalifikationer, tidligere erfaring og typer af indgåede aftaler

                        31

                        En kvalifikationsmatrix, der kobler organets personale og dets eksterne eksperter sammen med de funktioner, de skal udføre, og de kompetenceområder, som organet er eller ønsker at være bemyndiget inden for

                        32

                        Kvalifikationskriterier for de forskellige funktioner (se punkt 31)

                        33

                        Dokumentation for proceduren/procedurerne for udvælgelse af det interne og eksterne personale, der deltager i overensstemmelsesvurderingsaktiviteter, herunder betingelserne for tildeling af opgaver til eksternt personale og overvågning af deres ekspertise

                        34

                        Dokumentation, der viser, at overensstemmelsesvurderingsorganets ledelse har den viden, der er nødvendig for at indføre og drive et system til:

                                    —

                                    udvælgelse af personale, der benyttes under overensstemmelsesvurderingen

                                    —

                                    verificering af dette personale viden og erfaring

                                    —

                                    fordeling af opgaver blandt personalet

                                    —

                                    verificering af personalets præstationer

                                    —

                                    definition og verificering af personalets grund- og videreuddannelse

                        35

                        Dokumentation for proceduren, der sikrer løbende overvågning af kompetencer og præstationer

                        36

                        Dokumentation for standarduddannelsesprogrammer, som gennemføres af overensstemmelsesvurderingsorganet, og som er relevante for overensstemmelsesvurderingsaktiviteterne

                           Underentreprenører

                        37

                        En liste over alle underentreprenører (ikke individuelle eksterne eksperter), der benyttes til overensstemmelsesvurderingsaktiviteter

                        38

                        Retningslinjer og procedure vedrørende underentreprenører

                        39

                        Dokumentation, der viser, at der inden for overensstemmelsesvurderingsorganet findes passende kernekompetencer til at vurdere, udvælge, indgå kontrakter og til at verificere hensigtsmæssigheden og gyldigheden af underentreprenørens aktiviteter

                        40

                        Eksempler på standardkontraktmodeller, der forbyder yderligere underentrepriser fra juridiske personers side, og som specifikt indeholder bestemmelser, som sikrer fortrolighed og håndtering af interessekonflikter med underentreprenører (eksempler vedlægges)

                           Proces

                        41

                        Dokumentation for procedurer vedrørende overensstemmelsesvurderingsaktiviteter og andre relevante dokumenter, der afspejler omfanget af overensstemmelsesvurderingsaktiviteterne, herunder navnlig procedurer vedrørende:

                                    —

                                    kvalificering og klassificering

                                    —

                                    vurderinger af kvalitetsstyringssystemet

                                    —

                                    risikostyring

                                    —

                                    evaluering af prækliniske data

                                    —

                                    klinisk evaluering

                                    —

                                    repræsentativt udvalg af den tekniske dokumentation

                                    —

                                    klinisk opfølgning, efter at udstyret er bragt i omsætning

                                    —

                                    meddelelser fra reguleringsmyndigheder, herunder kompetente myndigheder og udpegende myndigheder

                                    —

                                    formidling og analyse af overvågningsrapporternes indvirkning på udstyrets certificering

                                    —

                                    høringsprocedurer for lægemiddeludstyr-kombinationsprodukter, udstyr, der er fremstillet af animalsk væv, og udstyr, der er fremstillet af humant blod

                                    —

                                    evaluering og beslutningstagning vedrørende udstedelse af attester, herunder godkendelsesansvar

                                    —

                                    evaluering og beslutningstagning vedrørende suspension, begrænsning og tilbagekaldelse af attester og afslag, herunder godkendelsesansvar

                        42

                        Tjeklister, modeller, rapporter og attestester, der anvendes til overensstemmelsesvurderingsaktiviteter

                        Navnet på en bemyndiget repræsentant for det ansøgende overensstemmelsesvurderingsorgan samt dennes underskrift (medmindre elektronisk underskrift godkendes)

                        Sted og dato


title: Kommissionens gennemførelsesforordning (EU) 2016/1924 af 3. november 2016 om faste importværdier med henblik på fastsættelse af indgangsprisen for visse frugter og grøntsager

text:
               4.11.2016

               DA

               Den Europæiske Unions Tidende

               L 297/14

         KOMMISSIONENS GENNEMFØRELSESFORORDNING (EU) 2016/1924
   af 3. november 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. november 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  104,9

                  ZZ

                  104,9

                  0707 00 05

                  TR

                  142,5

                  ZZ

                  142,5

                  0709 93 10

                  MA

                  91,2

                  TR

                  148,9

                  ZZ

                  120,1

                  0805 20 30 , 0805 20 50 , 0805 20 70 , 0805 20 90

                  PE

                  132,9

                  TR

                  74,7

                  ZZ

                  103,8

                  0805 50 10

                  AR

                  67,2

                  BR

                  79,0

                  CL

                  77,0

                  TR

                  87,7

                  ZA

                  65,7

                  ZZ

                  75,3

                  0806 10 10

                  BR

                  307,6

                  PE

                  304,9

                  TR

                  151,1

                  ZZ

                  254,5

                  0808 10 80

                  AR

                  260,6

                  AU

                  236,5

                  CL

                  139,2

                  NZ

                  145,3

                  ZA

                  126,7

                  ZZ

                  181,7

                  0808 30 90

                  TR

                  176,8

                  ZZ

                  176,8

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) 2015/807 af 22. maj 2015 om 232. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               23.5.2015

               DA

               Den Europæiske Unions Tidende

               L 128/16

         KOMMISSIONENS GENNEMFØRELSESFORORDNING (EU) 2015/807
   af 22. maj 2015
   om 232. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over personer, grupper eller enheder, der ifølge forordningen er omfattet af indefrysning af pengemidler og økonomiske ressourcer.

               (2)

               Sanktionskomitéen under FN's Sikkerhedsråd besluttede den 18. maj 2015 at fjerne en fysisk person fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.

               (3)

               Bilag I til forordning (EF) nr. 881/2002 bør derfor ajourføres —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. maj 2015.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 udgør følgende punkt under overskriften »Fysiske personer«:

         »Abdul Rahim Al-Talhi (alias a) 'Abdul-Rahim Hammad al-Talhi, b) Abd' Al-Rahim Hamad al-Tahi, c) Abdulrheem Hammad A Altalhi, d) Abe Al-Rahim al-Talahi, e) Abd Al-Rahim Al Tahli, f) 'Abd al-Rahim al-Talhi, g) Abdulrahim Al Tahi, h) Abdulrahim al-Talji, i) 'Abd-Al-Rahim al Talji, j) Abdul Rahim Hammad Ahmad Al-Talhi, k) Abdul Rahim, l) Abu Al Bara'a Al Naji, m) Shuwayb Junayd. Adresse: Buraydah, Saudi-Arabien. Fødselsdato: 8.12.1961. Fødested: Al-Shefa, Al-Taif, Saudi-Arabien. Pasnr.: F275043 (Saudi-Arabien, udstedt den 29.5.2004, udløber den 5.4.2009). Nationalitet: saudiarabisk. Andre oplysninger: involveret i finansiering, våbenleverancer og anden bistand til Abu Sayyaf-gruppen. Den i artikel 2a, stk. 4, litra b), omhandlede dato: 9.10.2007.«


title: Kommissionens gennemførelsesforordning (EU) nr. 1030/2014 af 29. september 2014 om gennemførelsesmæssige tekniske standarder vedrørende de ensartede formater og datoen for offentliggørelse af de talværdier, der anvendes til at identificere globale systemisk vigtige institutter i overensstemmelse med Europa-Parlamentets og Rådets forordning (EU) nr. 575/2013  EØS-relevant tekst

text:
               30.9.2014

               DA

               Den Europæiske Unions Tidende

               L 284/14

         KOMMISSIONENS GENNEMFØRELSESFORORDNING (EU) Nr. 1030/2014
   af 29. september 2014
   om gennemførelsesmæssige tekniske standarder vedrørende de ensartede formater og datoen for offentliggørelse af de talværdier, der anvendes til at identificere globale systemisk vigtige institutter i overensstemmelse med Europa-Parlamentets og Rådets forordning (EU) nr. 575/2013
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 441, stk. 2, tredje afsnit, og
   ud fra følgende betragtninger:

               (1)

               Med henblik på at sikre global overensstemmelse for så vidt angår offentliggørelse og gennemsigtighed i forbindelse med identifikation af globale systemisk vigtige institutter (G-SII'er) skal sådanne institutter offentliggøre indikatorværdier, der anvendes ved denne identifikation.

               (2)

               I de skemaer, der anvendes af institutter, der er identificeret som G-SII'er i henhold til artikel 131 i Europa-Parlamentets og Rådets direktiv 2013/36/EU (2), bør der tages hensyn til internationale standarder, navnlig dem, der er udstedt af Baselkomitéen for Banktilsyn.

               (3)

               For at sikre, at de indsamlede oplysninger er konsistente og sammenlignelige, bør referencedatoen for indberetning falde sammen med udløbet af det foregående regnskabsår eller en anden dato, som der måtte være truffet aftale om med instituttets relevante myndighed.

               (4)

               For at lette offentlig adgang til de offentliggjorte oplysninger, og i betragtning af at det er nødvendigt med data fra alle medlemsstater for at foretage identifikationen, bør Den Europæiske Banktilsynsmyndighed (EBA) indsamle hvert instituts oplysninger og offentliggøre dem på sit websted.

               (5)

               Denne forordning er baseret på det udkast til gennemførelsesmæssige tekniske standarder, som EBA har forelagt Kommissionen.

               (6)

               EBA har afholdt åbne offentlige høringer om udkastet til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra den interessentgruppe, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (3) —

         VEDTAGET DENNE FORORDNING:
   Artikel 1
   Ensartet format
   G-SII'er skal udfylde det i bilaget til denne forordning fastlagte skema i elektronisk format som offentliggjort på Den Europæiske Banktilsynsmyndigheds (EBA's) websted. Ved at anvende dette skema offentliggør G-SII'er værdierne for de indikatorer, der anvendes til at bestemme institutternes talværdier i overensstemmelse med den identifikationsmetode, der er omhandlet i artikel 131 i direktiv 2013/36/EU.
   G-SII'er er ikke forpligtet til at offentliggøre de supplerende data og indikatorer.
   Artikel 2
   Offentliggørelsesdato
   G-SII'er offentliggør de i artikel 1 omhandlede oplysninger pr. regnskabsårets udløb senest fire måneder efter udløbet af hvert regnskabsår.
   De relevante myndigheder kan give institutter, hvis regnskabsår udløber den 30. juni, tilladelse til at indberette indikatorværdier baseret på deres stilling den 31. december. Under alle omstændigheder skal oplysningerne offentliggøres senest den 31. juli.
   Artikel 3
   Offentliggørelsessted
   Institutterne kan offentliggøre værdierne for de indikatorer, der er fastsat i skemaet i bilaget til denne forordning, i det medie, de har valgt til offentliggørelse af de oplysninger, der kræves i henhold til ottende del i forordning (EU) nr. 575/2013, jf. nævnte forordnings artikel 434.
   Hvis offentliggørelsen af værdierne for indikatorerne ikke sker i det medie, der er omhandlet i stk. 1, skal G-SII'et angive en direkte henvisning til de offentliggørelser, der har fundet sted, på instituttets websted eller til det medie, hvor de kan findes.
   Efter G-SII'ernes offentliggørelse af disse oplysninger skal de relevante myndigheder hurtigst muligt sende de udfyldte skemaer til EBA, således at denne kan offentliggøre oplysningerne samlet på sit websted.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. september 2014.

            På Kommissionens vegne

         José Manuel BARROSO

            Formand

      (1)  EUT L 176 af 27.6.2013, s. 1.

      (2)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).

      (3)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).

      BILAG
      Data, der kræves til identifikation af G-SII'er

         Generelle oplysninger om instituttet

                     Afdeling 1: Generelle oplysninger

                     Tekst

                              a.

                              Generelle oplysninger leveret af den nationale tilsynsmyndighed:

                              (1)

                              Landekode

                              (2)

                              Instituttets navn

                              (3)

                              Indgivelsesdato (åååå-mm-dd)

                              b.

                              Generelle oplysninger leveret af det indberettende institut:

                              (1)

                              Indberetningsdato (åååå-mm-dd)

                              (2)

                              Indberetningsvaluta

                              (3)

                              Eurovekselkurs

                              (4)

                              Indberettende enhed

                              (5)

                              Regnskabsstandard

                              (6)

                              Offentliggørelsessted

         Størrelsesindikator

                     Afdeling 2: Samlede eksponeringer

                     Beløb

                              a.

                              Modpartseksponering i forbindelse med derivatkontrakter (metode 1)

                              b.

                              Bruttoværdi af værdipapirfinansieringstransaktioner (SFT'er)

                              c.

                              Modpartseksponeringer i forbindelse med SFT'er

                              d.

                              Andre aktiver

                              (1)

                              Værdipapirer, der er modtaget som led i SFT'er, og som anerkendes som aktiver

                              e.

                              Balanceførte poster i alt (summen af 2.a, 2.b, 2.c og 2.d minus 2.d.(1))

                              f.

                              Potentiel fremtidig eksponering i forbindelse med derivatkontrakter (metode 1)

                              g.

                              Den nominelle værdi af ikke-balanceførte poster med en CCF på 0 %

                              (1)

                              Kreditkorttilsagn, der kan opsiges uden betingelser

                              (2)

                              Andre forpligtelser, der kan opsiges uden betingelser

                              h.

                              Nominel værdi af ikke-balanceførte poster med en CCF på 20 %

                              i.

                              Nominel værdi af ikke-balanceførte poster med en CCF på 50 %

                              j.

                              Nominel værdi af ikke-balanceførte poster med en CCF på 100 %

                              k.

                              Ikke-balanceførte poster i alt (summen af 2.f, 2.g og 2.h til og med 2.j minus 0,9 gange summen af 2.g.(1) og 2.g.(2))

                              l.

                              Enheder, der konsolideres af regnskabshensyn, men ikke af risikobaserede reguleringsmæssige hensyn:

                              (1)

                              Balanceførte aktiver

                              (2)

                              Potentiel fremtidig eksponering i forbindelse med derivatkontrakter

                              (3)

                              Forpligtelser, der kan opsiges uden betingelser

                              (4)

                              Andre ikke-balanceførte forpligtelser

                              (5)

                              Investeringsværdi i de konsoliderede enheder.

                              m.

                              Lovpligtige justeringer

                              n.

                              Supplerende data:

                              (1)

                              Fordringer vedrørende kontant sikkerhed stillet i forbindelse med derivattransaktioner

                              (2)

                              Nominel nettoværdi af kreditderivater

                              (3)

                              Nominel nettoværdi af kreditderivater vedrørende enheder under 2.l.

                              (4)

                              Balanceførte og ikke-balanceførte eksponeringer mellem enheder, der er omfattet af 2.I.

                              (5)

                              Balanceførte og ikke-balanceførte eksponeringer, der indehaves af enheder omfattet af 2.l., over for enheder, der konsolideres af risikobaserede reguleringsmæssige hensyn

                              (6)

                              Balanceførte og ikke-balanceførte eksponeringer, der indehaves af enheder, der konsolideres af risikobaserede reguleringsmæssige hensyn, over for enheder omfattet af 2.I.

                              (7)

                              Eksponeringer i alt til brug for beregning af gearingsgrad (januar 2014-definitionen)

                              o.

                              Indikator for eksponeringer i alt (summen af 2.e, 2.k, 2.l.(1), 2.l.(2), 0,1 gange 2.l.(3), 2.l.(4), minus summen af 2.l.(5) 2.m)

         Indikatorer for sammenkobling

                     Afdeling 3: Aktiver inden for det finansielle system

                     Beløb

                              a.

                              Midler i depot hos eller lånt til andre finansielle institutioner

                              (1)

                              Indskudsbeviser

                              b.

                              Uudnyttede bekræftede kreditlinjer, der er ydet andre finansielle institutioner

                              c.

                              Beholdninger af værdipapirer, der er udstedt af andre finansielle institutioner:

                              (1)

                              Sikrede gældsværdipapirer

                              (2)

                              Ikke-efterstillede usikrede gældsværdipapirer

                              (3)

                              Efterstillede gældsværdipapirer

                              (4)

                              Kortfristede pengemarkedspapirer (commercial papers)

                              (5)

                              Aktier (herunder nominel værdi og overkurs af ordinære aktier og præferenceaktier)

                              (6)

                              Korte positioner, der kan modregnes, i tilknytning til de specifikke aktiebeholdninger omfattet af 3.c.(5)

                              d.

                              Positiv nettoværdi af værdipapirfinansieringstransaktioner med andre finansielle institutioner

                              e.

                              OTC-derivater med andre finansielle institutioner, der har en positiv nettodagsværdi:

                              (1)

                              Positiv nettodagsværdi (herunder eventuel sikkerhedsstillelse inden for masternettingaftalen)

                              (2)

                              Potentiel fremtidig eksponering

                              f.

                              Indikator for aktiver inden for det finansielle system (summen af 3.a, 3.b til og med 3.c.(5), 3.d, 3.e.(1), og 3.e.(2) minus 3.c.(6))

                     Afdeling 4: Forpligtelser inden for det finansielle system

                     Beløb

                              a.

                              Indskud, som tilkommer depotinstitutter

                              b.

                              Indskud, som tilkommer finansielle institutioner, der ikke er depotinstitutter

                              c.

                              Uudnyttede bekræftede kreditlinjer, der er ydet af andre finansielle institutioner

                              d.

                              Negativ nettoværdi af værdipapirfinansieringstransaktioner med andre finansielle institutioner

                              e.

                              OTC-derivater med andre finansielle institutioner, der har en positiv nettodagsværdi

                              (1)

                              Negativ nettodagsværdi (herunder eventuel sikkerhedsstillelse inden for masternettingaftalen)

                              (2)

                              Potentiel fremtidig eksponering

                              f.

                              Supplerende data:

                              (1)

                              Midler lånt af andre finansielle institutioner

                              (2)

                              Indlånsbeviser omfattet af 4.a og 4.b

                              g.

                              Indikator for forpligtelser inden for det finansielle system (summen af 4.a til og med 4.e.(2))

                     Afdeling 5: Udstedte værdipapirer

                     Beløb

                              a.

                              Sikrede gældsværdipapirer

                              b.

                              Ikke-efterstillede usikrede gældsværdipapirer

                              c.

                              Efterstillede gældsværdipapirer

                              d.

                              Kortfristede pengemarkedspapirer (commercial papers)

                              e.

                              Indskudsbeviser

                              f.

                              Ordinære aktier

                              g.

                              Præferenceaktier og andre former for efterstillet finansiering, der ikke er omfattet af 5.c.

                              h.

                              Supplerende data:

                              (1)

                              Bogført værdi af aktier, for hvilke der ikke findes nogen markedspris

                              i.

                              Indikator for udstedte værdipapirer (summen af 5.a til og med 5.g)

         Indikator for substituerbarhed/den finansielle institutions infrastruktur

                     Afdeling 6: Betalinger foretaget i indberetningsåret (eksklusive koncerninterne betalinger)

                     Indberettet i

                     Beløb i den anførte valuta

                     Beløb

                              a.

                              Australsk dollar

                  AUD

                              b.

                              Brasiliansk real

                  BRL

                              c.

                              Canadisk dollar

                  CAD

                              d.

                              Schweizisk franc

                  CHF

                              e.

                              Kinesisk yuan

                  CNY

                              f.

                              Euro

                  EUR

                              g.

                              Britisk pund

                  GBP

                              h.

                              Hongkongsk dollar

                  HKD

                              i.

                              Indisk rupee

                  INR

                              j.

                              Japansk yen

                  JPY

                              k.

                              Svensk krone

                  SEK

                              l.

                              US-dollar

                  USD

                              m.

                              Supplerende data:

                              (1)

                              Mexicansk peso

                  MXN

                              (2)

                              Newzealandsk dollar

                  NZD

                              (3)

                              Russisk rubel

                  RUB

                              n.

                              Indikator for betalingsaktivitet (summen af 6.a til og med 6.I)

                     Afdeling 7: Aktiver i depot

                     Beløb

                              a.

                              Indikator for aktiver i depot

                     Afdeling 8: Garanterede transaktioner på gældsbevis- og aktiemarkeder

                     Beløb

                              a.

                              Aktivitet i forbindelse med garantistillelse for afsætning af aktier (underwritingaktivitet)

                              b.

                              Aktivitet i forbindelse med garantistillelse for afsætning af gældsbeviser (underwritingaktivitet)

                              c.

                              Indikator for underwritingaktivitet (summen af 8.a og 8.b)

         Kompleksitetsindikatorer

                     Afdeling 9: Nominel værdi af OTC-derivater

                     Beløb

                              a.

                              OTC-derivater, der er clearet gennem en central modpart

                              b.

                              OTC-derivater, der er afregnet bilateralt

                              c.

                              Indikator for OTC-derivater (summen af 9.a og 9.b)

                     Afdeling 10: Værdipapirer, der besiddes med handel for øje, og værdipapirer, der er disponible for salg.

                     Beløb

                              a.

                              Værdipapirer, der besiddes med handel for øje (HFT)

                              b.

                              Værdipapirer, der er disponible for salg (AFS)

                              c.

                              HFT- og AFS-værdipapirer, der opfylder definitionen af aktiver på niveau 1

                              d.

                              HFT- og AFS-værdipapirer, der opfylder definitionen af aktiver på niveau 2, med haircuts

                              e.

                              Supplerende data:

                              (1)

                              Værdipapirer, der holdes til udløb

                              f.

                              Indikator for HFT- og AFS-værdipapirer (summen af 10.a og 10.b minus summen af 10.c og 10.d)

                     Afdeling 11: Aktiver på niveau 3

                     Beløb

                              a.

                              Indikator for aktiver på niveau 3

         Indikatorer for aktivitet på tværs af jurisdiktioner

                     Afdeling 12: Fordringer på tværs af jurisdiktioner

                     Beløb

                              a.

                              Udenlandske fordringer på ultimativ risiko-basis (eksklusive derivataktivitet)

                              b.

                              Supplerende data:

                              (1)

                              Udenlandske derivatfordringer på ultimativ risiko-basis

                              c.

                              Indikator for fordringer på tværs af jurisdiktioner (12.a)

                     Afdeling 13: Passiver på tværs af jurisdiktioner.

                     Beløb

                              a.

                              Udenlandske passiver (eksklusive derivater og lokale passiver i lokal valuta)

                              (1)

                              Eventuelle udenlandske fordringer over for tilknyttede kontorer medregnet under 13.a.

                              b.

                              Lokale passiver i lokal valuta (undtagen derivataktivitet)

                              c.

                              Supplerende data:

                              (1)

                              Udenlandske derivatpassiver på ultimativ risiko-basis

                              d.

                              Indikator for passiver på tværs af jurisdiktioner (summen af 13.a og 13.b minus 13.a.(1))

         Yderligere indikatorer

                     Afdeling 14: Supplerende indikatorer

                     Beløb

                              a.

                              Passiver i alt

                              b.

                              Detailfinansiering

                              c.

                              Kvotient for afhængighed af bruttofinansiering (forskellen mellem 14.a og 14.b, divideret med 14.a)

                              d.

                              Udenlandsk nettoindtægt

                              e.

                              Nettoindtægt i alt

                              f.

                              Bruttoindtægt i alt

                              g.

                              Bruttoværdi af udlånte kontante midler bruttodagsværdi af værdipapirer udlånt som led i værdipapirfinansieringstransaktioner

                              h.

                              Bruttoværdi af lånte kontante midler bruttodagsværdi af værdipapirer lånt som led i værdipapirfinansieringstransaktioner

                              i.

                              Positiv bruttodagsværdi af OTC-derivattransaktioner

                              j.

                              Negativ bruttodagsværdi af OTC-derivattransaktioner

                     Antal hele enheder

                              k.

                              Antal enheder


title: Kommissionens gennemførelsesforordning (EU) 2015/1786 af 6. oktober 2015 om faste importværdier med henblik på fastsættelse af indgangsprisen for visse frugter og grøntsager

text:
               7.10.2015

               DA

               Den Europæiske Unions Tidende

               L 260/4

         KOMMISSIONENS GENNEMFØRELSESFORORDNING (EU) 2015/1786
   af 6. oktober 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. oktober 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  33,9

                  MA

                  201,3

                  MK

                  44,1

                  TR

                  73,3

                  ZZ

                  88,2

                  0707 00 05

                  AL

                  46,1

                  TR

                  122,2

                  ZZ

                  84,2

                  0709 93 10

                  TR

                  140,9

                  ZZ

                  140,9

                  0805 50 10

                  AR

                  127,3

                  BO

                  160,8

                  CL

                  149,1

                  TR

                  98,8

                  UY

                  104,8

                  ZA

                  143,1

                  ZZ

                  130,7

                  0806 10 10

                  BR

                  257,8

                  EG

                  187,3

                  MK

                  96,2

                  TR

                  168,7

                  ZA

                  128,8

                  ZZ

                  167,8

                  0808 10 80

                  CL

                  149,5

                  MK

                  23,1

                  NZ

                  140,9

                  US

                  137,2

                  ZA

                  148,0

                  ZZ

                  119,7

                  0808 30 90

                  AR

                  131,8

                  TR

                  130,4

                  XS

                  95,7

                  ZA

                  149,1

                  ZZ

                  126,8

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) 2015/2033 af 13. november 2015 om forlængelse af godkendelsen af aktivstoffet 2,4-D, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

text:
               14.11.2015

               DA

               Den Europæiske Unions Tidende

               L 298/8

         KOMMISSIONENS GENNEMFØRELSESFORORDNING (EU) 2015/2033
   af 13. november 2015
   om forlængelse af godkendelsen af aktivstoffet 2,4-D, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
   ud fra følgende betragtninger:

               (1)

               Godkendelsen af aktivstoffet 2,4-D, jf. del A i bilaget til Kommissionens gennemførelsesforordning (EU) nr. 540/2011 (2), udløber den 31. december 2015.

               (2)

               Der blev i overensstemmelse med artikel 4 i Kommissionens forordning (EU) nr. 1141/2010 (3) indgivet en ansøgning om forlængelse af optagelsen af 2,4-D i bilag I til Rådets direktiv 91/414/EØF (4) inden for den tidsfrist, der er fastsat i den nævnte artikel.

               (3)

               Ansøgeren indsendte de supplerende dossierer, som kræves i henhold til artikel 9 i forordning (EU) nr. 1141/2010. Den rapporterende medlemsstat fandt, at ansøgningen var fuldstændig.

               (4)

               Den rapporterende medlemsstat udarbejdede en vurderingsrapport vedrørende forlængelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 4. marts 2013.

               (5)

               Autoriteten fremsendte vurderingsrapporten vedrørende forlængelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde det supplerende sammenfattende dossier tilgængeligt for offentligheden.

               (6)

               Den 7. august 2014 og den 11. marts 2015 (5) meddelte autoriteten Kommissionen sin konklusion om, hvorvidt 2,4-D kan forventes at opfylde godkendelseskriterierne i artikel 4 i forordning (EF) nr. 1107/2009. Kommissionen forelagde udkastet til den reviderede vurderingsrapport om 2,4-D for Den Stående Komité for Planter, Dyr, Fødevarer og Foder den 28. maj 2015.

               (7)

               Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, fastslået, at godkendelseskriterierne i artikel 4 er opfyldt. Disse godkendelseskriterier anses derfor for at være opfyldt.

               (8)

               Godkendelsen af 2,4-D bør derfor forlænges.

               (9)

               Det er imidlertid, i overensstemmelse med artikel 14, stk. 1, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden, nødvendigt at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.

               (10)

               Risikovurderingen for forlængelse af godkendelsen af 2,4-D er baseret på et begrænset antal repræsentative anvendelsesformål, hvilket dog ikke begrænser, til hvilke anvendelsesformål plantebeskyttelsesmidler, der indeholder 2,4-D, kan godkendes. Anvendelsen bør derfor ikke fortsat begrænses til anvendelse som herbicid.

               (11)

               I henhold til artikel 20, stk. 3, i forordning (EF) nr. 1107/2009 sammenholdt med artikel 13, stk. 4, i samme forordning bør bilaget til Kommissionens gennemførelsesforordning (EU) nr. 540/2011 ændres.

               (12)

               Denne forordning bør anvendes fra dagen efter udløbsdatoen for godkendelse af aktivstoffet 2,4-D, som nævnt i betragtning 1.

               (13)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Forlængelse af aktivstoffets godkendelse
   Godkendelsen af aktivstoffet 2,4-D, som opført i bilag I, forlænges på de betingelser, der er fastsat i samme bilag.
   Artikel 2
   Ændringer af gennemførelsesforordning (EU) nr. 540/2011
   Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 3
   Ikrafttrædelse og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2016.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2015.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      (3)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).

      (4)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

      (5)  EFSA Journal 2014: 12(9): 3812. Foreligger online: www.efsa.europa.eu.

      BILAG I

                  Almindeligt anvendt navn,
                  identifikationsnr.

                  IUPAC-navn

                  Renhed (1)

                  Godkendelsesdato

                  Udløbsdato for stoffets godkendelse

                  Særlige bestemmelser

                  2,4-D
                  CAS-nr.: 94-75-7
                  CIPAC-nr.: 1

                  (2,4-dichlorphenoxy)eddikesyre

                  ≥ 960 g/kg
                  Urenheder:

                              Frie phenoler (udtrykt som 2,4-DCP): højst 3 g/kg.

                              Summen af dioxiner og furaner (WHO-TCDD TEQ) (2): højst 0,01 mg/kg.

                  1. januar 2016

                  31. december 2030

                  Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om 2,4-D, særlig tillæg I og II.
                  Ved denne samlede vurdering skal medlemsstaterne være særligt opmærksomme på risikoen for vandorganismer, landorganismer og forbrugere i tilfælde af anvendelse af over 750 g/ha.
                  Anvendelsesbetingelserne skal omfatte risikobegrænsende foranstaltninger, hvis det er relevant.
                  Ansøgeren skal fremlægge følgende for Kommissionen, medlemsstaterne og autoriteten:

                              1)

                              bekræftende oplysninger i form af fremlæggelse af de fuldstændige resultater af den foreliggende engenerationsundersøgelse

                              2)

                              bekræftende oplysninger i form af fremlæggelse af metamorfoseundersøgelse hos amfibier (AMA) (OECD (2009) test nr. 231) for at kontrollere stoffets mulige hormonforstyrrende egenskaber.

                        Oplysningerne jf. punkt 1 skal fremlægges senest den 4. juni 2016 og oplysningerne jf. punkt 2 senest den 4. december 2017.

         (1)  Den reviderede vurderingsrapport indeholder yderligere oplysninger om aktivstoffets identitet og specifikation.

         (2)  Dioxiner (summen af polychlorerede dibenzo-p-dioxiner (PCDD) og polychlorerede dibenzofuraner (PCDF), udtrykt i WHO's toksicitetsækvivalenter (toxic equivalent — TEQ) med anvendelse af WHO-TEF (toxic equivalency factors)).

      BILAG II
      I bilaget til gennemførelsesforordning (EU) nr. 540/2011 foretages følgende ændringer:

                  1)

                  I del A udgår angivelse 27 om 2,4-D.

                  2)

                  I del B tilføjes følgende:

                              »94

                              2,4-D
                              CAS-nr.: 94-75-7
                              CIPAC-nr.: 1

                              (2,4-dichlorphenoxy)eddikesyre

                              ≥ 960 g/kg
                              Urenheder:

                                          Frie phenoler (udtrykt som 2,4-DCP): højst 3 g/kg.

                                          Summen af dioxiner og furaner (WHO-TCDD TEQ) (1): højst 0,01 mg/kg.

                              1. januar 2016

                              31. december 2030

                              Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om 2,4-D, særlig tillæg I og II.
                              Ved denne samlede vurdering skal medlemsstaterne være særligt opmærksomme på risikoen for vandorganismer, landorganismer og forbrugere i tilfælde af anvendelse af over 750 g/ha.
                              Anvendelsesbetingelserne skal omfatte risikobegrænsende foranstaltninger, hvis det er relevant.
                              Anmelderen skal fremlægge følgende for Kommissionen, medlemsstaterne og autoriteten:

                                          1)

                                          bekræftende oplysninger i form af fremlæggelse af de fuldstændige resultater af den foreliggende engenerationsundersøgelse

                                          2)

                                          bekræftende oplysninger i form af fremlæggelse af metamorfoseundersøgelse hos amfibier (AMA) (OECD (2009) test nr. 231) for at kontrollere stoffets mulige hormonforstyrrende egenskaber.

                                    Oplysningerne jf. punkt 1 skal fremlægges senest den 4. juni 2016 og oplysningerne jf. punkt 2 senest den 4. december 2017.

         (1)  Dioxiner (summen af polychlorerede dibenzo-p-dioxiner (PCDD) og polychlorerede dibenzofuraner (PCDF), udtrykt i WHO's toksicitetsækvivalenter (toxic equivalent — TEQ) med anvendelse af WHO-TEF (toxic equivalency factors)).«